**OSOBNA ISKAZNICA PROJEKTA**

**ZALOGAJČEK 2**

**Osiguravanje školske prehrane za djecu u riziku od siromaštva (školska godina 2017.- 2018.)**

Krapinsko-zagorska županija prijavila je projekt „Zalogajček 2“ na javni poziv za dostavu projektnih prijedloga Ministarstva za demografiju, obitelj, mlade i socijalnu politiku „Osiguranje školske prehrane za djecu u riziku od siromaštva (školska godina 2017.- 2018.), u okviru Fonda europske pomoći za najpotrebitije (FEAD), Operativnog programa za hranu i/ili osnovnu materijalnu pomoć za razdoblje 2014.- 2020.

Nakon provedenog natječajnog postupka otvorenog od 04. rujna 2017. godine do 30. ožujka 2018. godine., Ministarstvo za demografiju, obitelj, mlade i socijalnu politiku je dana 02. veljače 2018. godine donijelo Odluku o financiranju odabranih projekata, sukladno kojoj za projekt „Zalogajček 2“ **maksimalni iznos prihvatljivih troškova iznosi 1.406.640,59 kuna**.

Krapinsko- zagorska županija je nositelj projekta, zajedno sa 32 partnera: **ukupno 30 osnovnih škola**, kojima je većinom Županija osnivač, te Gradom Krapinom i Općinom Stubičke Toplice koje su osnivači osnovnih škola na svojem području. Definirano je ukupno 5 kriterija po kojima se djeca uključuju u projekt, a za svaki kriterij je definirana dokazna dokumentacija koja se prikuplja i arhivira u svakoj školi. Predloženi kriteriji razmotreni su na školskim odborima svake škole te su jednoglasno usvojeni, čime je osiguran jednak tretman svih učenika uključenih u projekt te je postignuta maksimalna razina transparentnosti u pripremi projekta. **Projektom je uključen ukupno 1381 učenik**. Uvažavajući broj nastavnih dana u školskoj godini 2017./2018., u pojedinoj školi partneru, tijekom kojih se osigurava školski obrok, ukupno će se tijekom projekta osigurati **244 910 obroka**. Većina škola iskazala je potrebu za osiguravanjem jednog obroka tijekom boravka u školi, dok su dvije škole iskazale potrebu za osiguravanjem dva obroka. Troškovi obroka izračunavaju se temeljem pojednostavljene mogućnosti financiranja, odnosno primjenom standardne veličine jediničnog troška izračunate primjenom metodologije odobrene od strane Upravljačkog tijela. Sukladno spomenutoj metodologiji utvrđena je cijena jednog školskog obroka po učeniku u iznosu od 5,47 kuna.

**SAŽETAK**

Projektom Zalogajček 2 će se u osnovnim školama u Krapinsko-zagorskoj županiji u školskoj godini 2017/2018. osigurati obroci za djecu u riziku od siromaštva. Nositelj projekta je Krapinsko-zagorska županija kao osnivač škola, a u suradnji s Gradom Krapinom i Općinom Stubičke Toplice koje su osnivači škola na svom području. Prijavitelj i partneri zajedničkim pristupom definirali su kriterije po kojima se djeca uključuju u projekt, a projektom će se uključiti 1381 učenik.

**OSNOVNI PODACI O PROJEKTU**

|  |  |
| --- | --- |
| **NOSITELJ PROJEKTA** | Krapinsko-zagorska županija |
| **UKUPNA VRIJEDNOST PROJEKTA** | 1.406.640,59 kuna |
| **BESPOVRATNA SREDSTVA –**  **FEAD** | 1.406.640,59 kuna = maksimalni iznos potpore |
| **SREDSTVA PRIJAVITELJA** | 0,00 kuna |
| **BROJ OŠ I ŠKOLSKA GODINA** | 30 OŠ u KZŽ tijekom šk. god. 2017/2018. |
| **BROJ UČENIKA** | 1381 |
| **BROJ OBROKA** | 244 910 |
| **RAZDOBLJE PROVEDBE PROJEKTA** | 5 mjeseci / 5.3.2018. – 4.8.2018. |
| **RAZDOBLJE PRIHVATLJIVOSTI TROŠKOVA** | 4.9.2017. – 3.9.2018. |
| **AKTIVNOSTI** | * Trošak kupnje hrane/ trošak školskog obroka * Administrativni troškovi, troškovi prijevoza i skladištenje (ukupno prihvatljivo 5% od iznosa troškova iz točke 1. Trošak kupnje hrane/ Trošak školskog obroka) |
| Projekt se provodi u sklopu u okviru Fonda europske pomoći za najpotrebitije (FEAD), Operativnog programa za hranu i/ili osnovnu materijalnu pomoć za razdoblje 2014.- 2020. | |

**Partneri**

|  |  |
| --- | --- |
| 1. Grad Krapina | 17. Osnovna škola August Cesarec, Krapina |
| 2. Općina Stubičke Toplice | 18. Osnovna škola Antuna Mihanovića, Klanjec |
| 3. Osnovna škola Bedekovčina | 19. Osnovna škola Ante Kovačića, Zlatar |
| 4. Osnovna škola Stjepana Radića, Brestovec Orehovički | 20. Osnovna škola Matije Gupca, Gornja Stubica |
| 5. Osnovna škola Sveti Križ Začretje | 21. Osnovna škola Side Košutić, Radoboj |
| 6. Osnovna škola Belec | 22. Osnovna škola Oroslavje |
| 7. Osnovna škola Josipa Broza, Kumrovec | 23. osnovna škola Ljudevit Gaj, Mihovljan |
| 8. Osnovna škola Marija Bistrica | 24. Osnovna škola Pavla Štrosa, Kraljevec na Sutli |
| 9. Osnovna škola Ljudevita Gaja, Krapina | 25. Osnovna škola Zlatar Bistrica |
| 10. Osnovna škola Ksavera Šandora Gjalskog Zabok | 26. Osnovna škola Mače |
| 11. Osnovna škola Viktora Kovačića, Hum na Sutli | 27. Osnovna škola Antuna Mihanovića, Petrovsko |
| 12. Osnovna škola Budinščina | 28. Osnovna škola Franje Horvata Kiša, Lobor |
| 13. Osnovna škola Janka Leskovara, Pregrada | 29. Osnovna škola Đure Prejca, Desinić |
| 14. Osnovna škola Krapinske Toplice | 30. Osnovna škola Konjščina |
| 15. Osnovna škola Stubičke Toplice | 31. Osnovna škola Donja Stubica |
| 16. Osnovna škola Veliko Trgovišće | 32. Osnovna škola Đurmanec |

**Posredničko tijelo 1**

Ministarstvo za demografiju, obitelj, mlade i socijalnu   politiku  
Trg Nevenke Topalušić 1  
10000 Zagreb

Tel.  +385 1 555 7111;   Fax. +385 1 555 7222

E-pošta: [ministarstvo@mdomsp.hr](mailto:ministarstvo@mdomsp.hr)

**Korisnik projekta**

Krapinsko-zagorska županija

Magistratska 1

49000 Krapina

Telefon: +385 49 329 111 Telefaks: +385 49 329 255

E-pošta: ured.zupana@kzz.hr <http://www.kzz.hr/>

Ovaj dokument izrađen je uz pomoć Europske unije. Sadržaj dokumenta isključiva je odgovornost Krapinsko-zagorske županije i ni na koji način se ne može smatrati da odražava gledišta Europske unije.